
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E
privind aprobarea alocării din bugetul local al Municipiului Focşani pe anul 2012 a sumei  de 7,20 mii  lei pentru premierea câştigătorilor Concursului naţional de utilizare eficientă a calculatorului „Joc şi  comunicare INFOPICI” clasele I-VI, ediţia a XI- a, ce va fi organizat de către Şcoala Gimnazială “Ştefan cel Mare” Focşani, 
în perioada 23 - 25 noiembrie 2012
            Consiliul local al Muncipiului Focşani, judeţul Vrancea, întrunit în şedinţă extraordinară;

- analizând   proiectul  de  hotărâre  iniţiat  de  Primarul  Municipiului  Focşani, prin care se propune aprobarea alocării din bugetul local al Municipiului Focşani pe anul 2012 a sumei  de 7,20 mii  lei pentru premierea câştigătorilor Concursului naţional de utilizare eficientă a calculatorului „Joc şi  comunicare INFOPICI” clasele I-VI, ediţia a XI- a, ce va fi organizat de către Şcoala Gimnazială “Ştefan cel Mare” Focşani, în perioada 23 - 25 noiembrie 2012, raportul comun întocmit de Direcţia economică şi Direcţia resurse umane şi coordonare unităţi subordonate, înregistrat la nr. 52703/25.10.2012;

· văzând avizul favorabil al Comisiei pentru buget şi administraţie publică, 
· având în vedere adresa Şcolii Gimnaziale “Ştefan cel Mare” Focşani inregistrată la nr.52679/25.10.2012;
· în baza art. 36 alin (1) , alin.  (2),  lit. „b”, alin. (4) lit „a”, alin. (6) lit. „a” pc.5 precum  şi  în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare, 
HOTĂRĂŞTE:

                    Art.1  (1) Se aprobă alocarea  din bugetul local al Municipiului Focşani pe anul 2012 a sumei  de 7,20 mii  lei pentru premierea câştigătorilor Concursului naţional de utilizare eficientă a calculatorului „Joc şi  comunicare INFOPICI” clasele I-VI, ediţia a XI- a, ce va fi organizat de către Şcoala Gimnazială “Ştefan cel Mare” Focşani, în perioada 23 - 25 noiembrie 2012, astfel:
· Marele premiu  300 lei;

· 30 premii   I x 80 lei;

· 35 premii  II x 60 lei;

· 45 premii III x 40 lei;

· 30 menţiuni x 20 lei
                                (2) Suma prevăzută la alin (1) va fi alocată Şcolii Gimnaziale “Ştefan cel Mare”  la capitolul bugetar „Învăţământ” (65.02), subcapitolul bugetar „ Învăţământ primar” (65.02.03.02), articolul bugetar „Alte cheltuieli cu bunuri şi servicii”(20.30.30), prin repartizarea sumei de 7,20 mii lei din fondul de rezervă bugetară la dispoziţia autorităţii locale, de la capitolul bugetar “ Alte servicii publice generale “ (54.02), subcapitolul bugetar “Fond de rezervă la dispoziţia autorităţii locale” ( 54.02.05), articolul bugetar 50.04. 

                    Art. 2 Prezenta hotărâre va fi comunicată de către Directia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate şi  Şcoala Gimnazială  „Ştefan cel Mare” Focşani.

PREŞEDINTE DE ŞEDINŢĂ, 

             Radu Niţu
                                                                 CONTRASEMNEAZĂ:

                                                                        SECRETARUL MUNICIPIULUI FOCŞANI

Eduard Marian Corhana      

Municipiul Focşani, 30 octombrie 2012 

